**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo:

**N á v r h**

poslancov Národnej rady Slovenskej republiky

Gábora GÁLA, Andreja HRNČIARA a Arpáda ÉRSEKA

**n a v y d a n i e**

zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Predkladajú: Návrh na uznesenie:

Gábor G á l Národná rada Slovenskej republiky

Andrej H r n č i a r

Arpád É r s e k **s c h v a ľ u j e**

návrh poslancov Národnej rady Slovenskej republiky Gábora GÁLA, Andreja HRNČIARA a Arpáda ÉRSEKA na vydanie zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Bratislava november 2012

**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

**zákon**

z ........ 2012,

**ktorým sa dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 369/1990 Zb. o obecnom zriadení v znení zákona č. 96/1991 Zb., zákona č. 130/1991 Zb., zákona č. 421/1991 Zb., zákona č. 500/1991 Zb., zákona č. 564/1991 Zb., zákona č. 11/1992 Zb., zákona č. 295/1992 Zb., zákona č. 43/1993 Z. z., zákona č. 252/1994 Z. z., zákona č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 583/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 616/2006 Z. z., zákona č. 267/2006 Z. z., zákona č. 334/2007 Z. z., 335/2007 Z. z., zákona č.330/2007 Z. z., zákona č. 205/2008 Z. z., zákona č. 384/2008 Z. z., zákona č. 445/2008 Z. z., zákona č. 511/2009 Z. z., zákona č. 102/2010 Z. z., zákona č. 267/2006 Z. z., 102/2010 Z. z., zákona č. 204/2011 Z. z. sa dopĺňa takto:

1. V § 11 odsek 2 sa za písmeno c) vkladá nové písmeno d), ktoré znie:

"d) štatutárneho orgánu alebo člena štatutárneho orgánu obchodných spoločností a iných právnických osôb5b) s majetkovou účasťou obce, v ktorej bol zvolený,".

Doterajšie písmeno d) sa označuje ako písmeno e).

Poznámka pod čiarou k odkazu 5b) znie:

„5b) Napríklad zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a zákon č. 34/2002 Z. z. o nadáciách a o zmene Občianskeho zákonníka v znení neskorších predpisov.“

2. Za § 30d sa vkladá § 30e, ktorý vrátane nadpisu znie:

„§ 30e

Prechodné ustanovenie k úpravám účinným od 1. apríla 20013

Ak poslanec vykonáva ku dňu účinnosti tohto zákona funkciu, zamestnanie alebo činnosť, ktorá je podľa tohto zákona nezlučiteľná s jeho funkciou poslanca, je povinný do 30 dní odo dňa nadobudnutia účinnosti tohto zákona ich vykonávanie skončiť alebo vykonať zákonom ustanovený právny úkon smerujúci k ich skončeniu.“

**Čl. II**

Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení zákona č. 445/2001 Z. z., zákona č. 553/2003 Z. z., zákona č. 369/2004 Z. z., zákona č. 583/2004 Z. z., zákona č.615/2004 Z. z., zákona č. 583/2004 Z. z., zákona č. 628/2005 Z. z., zákona č. 16/2006 Z. z., zákona č. 334/2007 Z. z., zákona č. 335/2007 Z. z., zákona č. 330/2007 Z. z., zákona č. 384/2008 Z. z., zákona č. 445/2008 Z. z. sa dopĺňa takto:

1. V § 13 odsek 1 sa za písmeno b) vkladajú nové písmena c) a d), ktoré znejú:

"c) štatutárneho orgánu rozpočtovej organizácie alebo príspevkovej organizácie zriadenej samosprávnym krajom, v ktorom bol zvolený,

d) štatutárneho orgánu alebo člena štatutárneho orgánu obchodných spoločností a iných právnických osôb16b) s majetkovou účasťou samosprávneho kraja, v ktorom bol zvolený, ".

Doterajšie písmeno c) sa označuje ako písmeno e).

Poznámka pod čiarou k odkazu 16b) znie:

„16b) Napríklad zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a zákon č. 34/2002 Z. z. o nadáciách a o zmene Občianskeho zákonníka v znení neskorších predpisov.“

2. Za § 23a sa vkladá § 23b, ktorý vrátane nadpisu znie:

„§ 23b

Prechodné ustanovenie k úpravám účinným od 1. apríla 20013

Ak poslanec vykonáva ku dňu účinnosti tohto zákona funkciu, zamestnanie alebo činnosť, ktorá je podľa tohto zákona nezlučiteľná s jeho funkciou poslanca, je povinný do 30 dní odo dňa nadobudnutia účinnosti tohto zákona ich vykonávanie skončiť alebo vykonať zákonom ustanovený právny úkon smerujúci k ich skončeniu.“

**Čl. III**

Tento zákon nadobúda účinnosť 1. apríla 2013.